**ANUNȚ**

**privind organizarea concursului de recrutare pentru ocuparea postului aferent funcției contractuale de conducere vacante de Specialist Tehnic Senior Monitorizare și Evaluare, în cadrul Departamentului Monitorizare și Evaluare al Unității de Management al Proiectului „Controlul Integrat al Poluării cu Nutrienți”**

# **03.02.2023, ora 10.00 - proba scrisă**

**Descrierea funcţiei contractuale:**

Nivelul postului: funcţie contractuală de conducere, vacantă

Identificarea funcţiei contractuale: Specialist Tehnic Senior Monitorizare și Evaluare, în cadrul Departamentului Monitorizare și Evaluare al Unității de Management al Proiectului „Controlul Integrat al Poluării cu Nutrienți”, perioadă determinată

Durata timpului de lucru: 8 ore/zi (40 ore/săptămână)

**I. Documentele necesare pentru înscrierea la concursul organizat pentru ocuparea postului aferent funcției contractuale de conducere vacante de Specialist Tehnic Senior Monitorizare și Evaluare, în cadrul Departamentului Monitorizare și Evaluare al Unității de Management al Proiectului „Controlul Integrat al Poluării cu Nutrienți”**

**a)** formular de înscriere la concurs, conform modelului prevăzut la **anexa nr.**[**1**](https://lege5.ro/App/Document/gezdsnbqhezds/hotararea-nr-1336-2022-pentru-aprobarea-regulamentului-cadru-privind-organizarea-si-dezvoltarea-carierei-personalului-contractual-din-sectorul-bugetar-platit-din-fonduri-publice?pid=505558071&d=2022-11-25#p-505558071);

**b)** copia actului de identitate sau orice alt document care atestă identitatea, potrivit legii, aflate în termen de valabilitate;

**c)** copia certificatului de căsătorie sau a altui document prin care s-a realizat schimbarea de nume, după caz;

**d)** copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

**e)** copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

**f)** certificat de cazier judiciar sau, după caz, extrasul de pe cazierul judiciar;

**g)** adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

**h)** curriculum vitae, model comun european.

\* Modelul orientativ al adeverinţei menţionate la lit. e) este prevăzut în **anexa nr. 2**.

\*\* Adeverinţele care au un alt format decât cel prevăzut în **anexa nr. 2** trebuie să cuprindă elemente similare celor prevăzute în **anexa nr. 2** şi din care să rezulte cel puţin următoarele informaţii: funcţia/funcţiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfăşurării activităţii, vechimea în muncă acumulată, precum şi vechimea în specialitatea studiilor.

\*\*\* Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

\*\*\*\* Copiile de pe actele prevăzute la [lit. b)](https://lege5.ro/App/Document/gezdsnbqhezds/hotararea-nr-1336-2022-pentru-aprobarea-regulamentului-cadru-privind-organizarea-si-dezvoltarea-carierei-personalului-contractual-din-sectorul-bugetar-platit-din-fonduri-publice?pid=505557677&d=2022-11-25#p-505557677) -[e)](https://lege5.ro/App/Document/gezdsnbqhezds/hotararea-nr-1336-2022-pentru-aprobarea-regulamentului-cadru-privind-organizarea-si-dezvoltarea-carierei-personalului-contractual-din-sectorul-bugetar-platit-din-fonduri-publice?pid=505557680&d=2022-11-25#p-505557680), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

\*\*\*\*\* Documentul prevăzut la [lit. f)](https://lege5.ro/App/Document/gezdsnbqhezds/hotararea-nr-1336-2022-pentru-aprobarea-regulamentului-cadru-privind-organizarea-si-dezvoltarea-carierei-personalului-contractual-din-sectorul-bugetar-platit-din-fonduri-publice?pid=505557681&d=2022-11-25#p-505557681) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la [lit. f)](https://lege5.ro/App/Document/gezdsnbqhezds/hotararea-nr-1336-2022-pentru-aprobarea-regulamentului-cadru-privind-organizarea-si-dezvoltarea-carierei-personalului-contractual-din-sectorul-bugetar-platit-din-fonduri-publice?pid=505557681&d=2022-11-25#p-505557681), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

Dosarele de înscriere la concursul din data de **03.02.2023 ora 1000**- proba scrisă, se depun în termen de 10 zile lucrătoare de la data publicării pe pagina proprie de internet, la sediul Ministerului Mediului, Apelor și Pădurilor din Bd. Libertăţii nr.12, Sector 5, Bucureşti, respectiv în perioada **06.01-19.01.2023** (inclusiv) la Serviciul Gestionare Instituții Subordonate, mezanin, camera 211, în intervalul orar 800-1630 de luni până joi, iar vineri în intervalul orar 800-1400.

**PUBLICAT PE PAGINA DE INTERNET:** [**WWW.MMEDIU.RO**](http://WWW.MMEDIU.RO) **ȘI PE PORTALUL:** [**POSTURI.GOV.RO**](http://WWW.POSTURI.GOV.RO) **ÎN DATA DE 05.01.2023.**

După verificarea de către comisia de concurs a dosarelor de înscriere, se va afişa lista cu candidaţii care întrunesc condiţiile de participare la concurs, lista cu candidaţii care întrunesc condiţiile de participare la probele suplimentare.

În vederea participării la probele suplimentare, candidaţii admişi la proba de selecţie a dosarelor vor fi prezenţi:

**-** în data de **01.02.2023** la ora 8:45 la sediul Ministerului Mediului, Apelor și Pădurilor, bld. Libertății, Nr. 12, sectorul 5, București, pentru proba de competențe lingvistice de comunicare în limba engleză-nivel avansat.

**-** în data de **01.02.2023** la ora 11.15 la sediul Ministerului Mediului, Apelor și Pădurilor, bld. Libertății, Nr. 12, sectorul 5, București, pentru proba de competențe în domeniul tehnologiei informației- nivel avansat. La această probă vor participa doar candidații declarați “admis” la prima probă suplimentară.

În vederea participării la proba scrisă, candidaţii admişi la selecţia dosarelor, respectiv la probele suplimentare de competențe lingvistice de comunicare în limba engleză și competențe în domeniul tehnologiei informației vor fi prezenţi în data de **03.02.2023** la ora 09.45 la sediul Ministerului Mediului, Apelor și Pădurilor, bld. Libertății, Nr. 12, Sector 5, București.

**ETAPELE CONCURSULUI:**

1. Selecția dosarelor de înscriere (se va face în termen de maximum două zile lucrătoare de la data expirării termenului de depunere a dosarelor);
2. proba de competențe lingvistice de comunicare în limba engleză- **01.02.2023**, începând cu ora 09.00;
3. proba de competențe în domeniul tehnologiei informației- **01.02.2023**, începând cu ora 11.30;
4. Proba scrisă – **03.02.2023**, începând cu ora 10.00;
5. Interviul- data și ora interviului se vor stabili și comunica ulterior afișării rezultatelor probei scrise;

Interviul se realizează conform planului de interviu întocmit de comisia de concurs în ziua desfăşurării acestei probe, pe baza criteriilor de evaluare. Criteriile de evaluare pentru stabilirea interviului sunt:

a) abilităţi şi cunoştinţe impuse de funcţie;

b) capacitatea de analiză şi sinteză;

c) motivaţia candidatului;

d) comportamentul în situaţiile de criză;

e) abilităţi de comunicare;

f) iniţiativă şi creativitate;

g) capacitatea de a lua decizii şi de a evalua impactul acestora;

h) exercitarea controlului decizional;

i) capacitatea managerială.

Alte informaţii suplimentare referitoare la concurs pot fi obţinute la telefon 021/408.95.93, pe adresele de e-mail: [alina.petrascu@mmediu.ro](mailto:alina.petrascu@mmediu.ro), [doina.popescu@mmediu.ro](mailto:doina.popescu@mmediu.ro), și la sediul Ministerului Mediului, Apelor și Pădurilor, Bld. Libertăţii nr.12, Sector 5, Bucureşti, doamna Alina Petrașcu, consilier - DGRUJRP.

**CONDIŢII DE PARTICIPARE**

Poateocupa postul vacant persoana care îndeplineşte condiţiile prevăzute de Legea [nr. 53/2003](https://lege5.ro/App/Document/gi2tknjqge/legea-nr-53-2003-privind-codul-muncii?d=2022-12-07) - [Codul muncii](https://lege5.ro/App/Document/gi2tknjxgq/codul-muncii-din-2003?d=2022-12-07), republicată, cu modificările şi completările ulterioare, şi cerinţele specifice prevăzute la art. 542 [alin. (1)](https://lege5.ro/App/Document/gm2dcnrygm3q/codul-administrativ-din-03072019?pid=291971878&d=2022-12-07#p-291971878) şi [(2)](https://lege5.ro/App/Document/gm2dcnrygm3q/codul-administrativ-din-03072019?pid=291971887&d=2022-12-07#p-291971887) din Ordonanţa de urgenţă a Guvernului [nr. 57/2019](https://lege5.ro/App/Document/gm2dcnrygm4a/ordonanta-de-urgenta-nr-57-2019-privind-codul-administrativ?d=2022-12-07) privind Codul administrativ, cu modificările şi completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiului Economic European (SEE) sau cetățenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii [nr. 53/2003](https://lege5.ro/App/Document/gi2tknjqge/legea-nr-53-2003-privind-codul-muncii?d=2022-11-25) - [Codul muncii](https://lege5.ro/App/Document/gi2tknjxgq/codul-muncii-din-2003?d=2022-11-25), republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 [alin. (2)](https://lege5.ro/App/Document/gmztonzsg42a/legea-nr-118-2019-privind-registrul-national-automatizat-cu-privire-la-persoanele-care-au-comis-infractiuni-sexuale-de-exploatare-a-unor-persoane-sau-asupra-minorilor-precum-si-pentru-completarea-legi?pid=289261148&d=2022-11-25#p-289261148) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii [nr. 76/2008](https://lege5.ro/App/Document/geytinbqge/legea-nr-76-2008-privind-organizarea-si-functionarea-sistemului-national-de-date-genetice-judiciare?d=2022-11-25) privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

**CONDIŢII SPECIFICE PENTRU OCUPAREA POSTULUI:**

* Studii superioare în domeniul științe inginerești sau științe economice absolvite cu diplomă de licență sau echivalentă;
* Minimum 5 ani experiență practică demonstrată în domeniul managementului de proiect;
* Minimum 5 ani experiență practică demonstrată în domeniul monitorizării și evaluării;
* Experienţă practică în domeniul monitorizării şi evaluării proiectelor cu finanţare internaţională;
* Experiență practică în dezvoltarea de sisteme de monitorizare;
* Experiență practică în elaborarea de specificații tehnice și funcționale pentru aplicații software;
* Experiență dovedită în managementul fluxurilor, proceduri de lucru operaționale pentru sisteme de monitorizare si aplicații IT;
* Experiență dovedită în proiectarea bazelor de date;
* Experiență practică în analiza de business;
* Experienţă practică relevantă în domeniul managementului gunoiului de grajd şi al deşeurilor menajere reprezintă un avantaj;
* Experienţă practică dovedită în managementul contractelor;
* Cunoaşterea exigenţelor şi procedurilor de monitorizare şi evaluare ale Băncii Mondiale, experienţa în lucrul cu Banca Mondială reprezintă un avantaj;
* Cunoașterea managementului de proiect și a prevederilor regulamentelor în vigoare cu privire la elaborarea documentațiilor tehnico-economice pentru investițiile publice;
* Experienţă relevantă în elaborarea de rapoarte diverse către un număr mare de instituţii;
* Capacitate bună de comunicare cu persoane cu pregătiri şi statute diferite, precum şi cu autorităţi locale şi naţionale;
* Competențe în domeniul tehnologiei informației: Microsoft Office (Word, Excel, Internet Explorer/Chrome, Outlook, Power Point), Microsoft Project- nivel avansat;
* Competențe lingvistice de comunicare în limba engleză: citit, scris, vorbit - nivel avansat.

**ATRIBUȚIILE POSTULUI:**

* Asistă UMP în toate aspectele tehnice privind implementarea Proiectului, precum şi în monitorizarea şi evaluarea acestuia;
* Analizează și propune indicatori de realizare / rezultat / impact pentru activitățile ce urmează a se implementa de către UMP; Monitorizează implementarea Proiectului, utilizând indicatorii de monitorizare agreaţi;
* Este responsabil de urmărirea, actualizarea și raportarea periodică a indicatorilor de monitorizare ai proiectului, colectarea datelor și realizarea raportului privind finalizarea proiectului;
* Propune și implementează îmbunătățiri ale sistemului de monitorizare și ale sistemului de colectare a datelor de la beneficiari si alți stakeholders;
* Asistă UMP în pregătirea programelor de activități, utilizând datele obţinute din monitorizare, informaţiile de răspuns obţinute în timpul implementării, lecţiile învăţate şi aplicând practicile îmbunătăţite;
* Lucrează cu instituţiile implementatoare şi personalul desemnat din cadrul ANAR pentru stabilirea unui sistem periodic de monitorizare, cu accent pe calitatea apelor și parcurgerea fazelor de construcţie şi managementul deşeurilor și sub-produselor animaliere.
* Pregăteşte rapoarte consolidate de progres semestriale, pentru întreg Proiectul, pe baza rapoartelor lunare de monitorizare furnizate de către instituţiile implementatoare și a altor date și analize, incluzând planuri detaliate de implementare şi planuri de acţiune pentru o perioadă de 3 luni de la data raportării;
* Asistă Specialistul în achiziţii, după caz, în pregătirea specificaţiilor tehnice/termenilor de referința pentru lucrări/echipamente/software-uri/asistenta tehnica/servicii de consultanță care intra în aria sa de expertiza;
* Participă la dezvoltarea analizei de business IT / testează / gestionează / propune actualizarea și modernizarea aplicațiilor IT pentru monitorizarea și raportarea activităților în care UMP este implicată, precum și pentru fluxurile procedurale aferente finanțărilor gestionate / implementate/sprijinite prin UMP;
* Pregătește analiza de business IT în vederea dezvoltării de aplicații software pentru gestionarea diferitelor produse sau substanțe ce provin din agricultură și pot conduce la poluare;
* Propune modificări /actualizări ale website-urilor, platformelor IT, software-urilor gestionate/utilizate de UMP;
* Este manager de contract pentru toate contractele alocate, din aria sa de expertiză. Susține implementarea tuturor contractelor în curs în domeniul aplicațiilor software
* Participă, dacă e cazul, la organizarea de seminarii, sesiuni de instruire, vizite de documentare pe tema poluanților din mediul rural;
* Face parte din componenţa comisiilor de evaluare/selecţie/recepţie organizate în cadrul Unităţii de Management al Proiectului, în conformitate cu actele administrative individuale;
* Îndeplinește obligațiile care decurg din implementarea și dezvoltarea în cadrul UMP a Sistemului de Control Intern Managerial;
* Îndeplinește următoarele obligații privind secutitatea și sănătatea în muncă:
  + 1. să efectueze controalele medicale proprii (periodic şi la schimbarea postului, a locului de muncă sau a condiţiilor în care îşi desfăşoară activitatea, în alte condiţii stabilite de medicul de medicina muncii) certificând prin fişa de aptitudine în muncă efectuarea acestora;
    2. să participe la instruirea periodică şi suplimentară în domeniul securităţii şi sănătăţii în muncă, să-şi însuşească şi să respecte cu stricteţe prevederile legislaţiei de securitate şi sănătate în munca şi măsurile stabilite pentru prevenirea producerii accidentelor de muncă şi/sau a îmbolnăvirilor profesionale.

**BIBLIOGRAFIE:**

1. Constituția României, republicată;
2. Ordonanța Guvernului nr. 137/2000( r) privind prevenirea şi sancționarea tuturor formelor de discriminare, cu modificările și completările ulterioare;
3. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;
4. Titlul I și II ale părții a VI-a din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
5. Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare;
6. Legea nr. 46/2017 privind ratificarea Acordului de împrumut (finanţare adiţională pentru Proiectul privind controlul integrat al poluării cu nutrienţi) dintre România şi Banca Internaţională pentru Reconstrucţie şi Dezvoltare, semnat la Washington la 14 aprilie 2016, cu modificarile si completarile ulterioare;
7. Programul de actiune pentru protecția apelor împotriva poluării cu nitrați din surse agricole: <https://apanoastra.ro/codul-de-bune-practici-agricole-pentru-protectia-apelor-impotriva-poluarii-cu-nitrati-din-surse-agricole-text-integral> ;
8. Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
9. DIRECTIVA CONSILIULUI din 12 decembrie 1991 privind protecția apelor împotriva poluării cu nitrați proveniți din surse agricole (91/676/CEE);
10. Hotărârea Guvernului nr. 964/ 2000 privind aprobarea Planului de acțiune pentru protecția apelor împotriva poluării cu nitrati proveniți din surse agricole;
11. Manualul de Operare al platformelor- (disponibil în secțiunea: <https://apanoastra.ro/platforme-de-gunoi-de-grajd> );
12. Informații care se regăsesc în site-ul [www.apanoastra.ro](http://www.apanoastra.ro) ;
13. Planul Național de Redresare și Reziliență, secțiune aferentă Pilon 1. Tranziție verde- Componenta 3 Managementul integrat al deșeurilor și tranziția către economia circulară; Sub-Componenta I.2 Dezvoltarea infrastructurii pentru managementul gunoiului de grajd și al altor deșeuri agricole compostabile, disponibil la <https://mfe.gov.ro/pnrr/> ;
14. Ordonanţa Guvernului nr. 80/2001, privind stabilirea unor normative de cheltuieli pentru autorităţile şi instituţiile publice, cu modificările și completările ulterioare;
15. Microsoft SQL server bible: [https://vibdoc.com/queue/microsoft-sql-server-2012-bible-bible-wiley-true-pdf-prg.html#](https://vibdoc.com/queue/microsoft-sql-server-2012-bible-bible-wiley-true-pdf-prg.html) ;

**TEMATICĂ:**

1. Drepturile și libertățile fundamentale, îndatoririle fundamentale;
2. Prevenirea şi sancţionarea tuturor formelor de discriminare;
3. Egalitatea de șanse și de tratament între femei și bărbați;
4. Reglementări privind personalul contractual din autoritățile și instituțiile publice;
5. Funcțiile pe care le exercită Ministerul Mediului, Apelor și Pădurilor, în condițiile legii, în domeniile proprii de competență;
6. Descrierea si realizarea Proiectul privind Controlul Integrat al Poluării cu Nutrienţi, incluzând monitorizarea, raportarea şi evaluarea proiectului, achizițiile, tragerea sumelor, împărțirea cheltuielilor eligibile, definiții;
7. Directiva Nitrați (91/676/CEE) și Programul de acțiune pentru protecția apelor împotriva poluării cu nitrați din surse agricole – integral;
8. Manualul de Operare al platformelor comunale pentru managementul gunoiului de grajd – integral;
9. Informații care se regăsesc în pagina principala a site-ului www.apanoastra.ro dar și în secțiunile ”Platforme”, ”Info Nitrați” și ”Evenimente” și informații din pagina www.inpcp.ro, secțiunile: ”Acasă”, ”Istoric” și ”Rezultate”.
10. Planul Național de Redresare și Reziliență, secțiune aferentă Pilon 1. Tranziție verde- Componenta 3 Managementul integrat al deșeurilor și tranziția către economia circulară; Sub-Componenta I.2 Dezvoltarea infrastructurii pentru managementul gunoiului de grajd și al altor deșeuri agricole compostabile, disponibil la <https://mfe.gov.ro/pnrr/> - tipuri de investitii;
11. Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare – integral;
12. Calculatoare personale – utilizare si baze de date SQL;
13. Sisteme de operare calculatoare personale: Windows 7, Windows 10, Microsoft Office (Word, Excel, Internet Explorer/Chrome, Outlook, PowerPoint).

**NOTĂ:** Actele normative se completează cu reglementările legale de completare și modificare a acestora, precum și cu republicările ulterioare.

Secretar concurs